Το ***Eurovision Song Contest's Greatest Hits*** (γνωστό και ως ***Eurovision's Greatest Hits***) ήταν μια ζωντανή τηλεοπτική συναυλία που διοργανώθηκε από την Ευρωπαϊκή Ραδιοτηλεοπτική Ένωση (EBU) και γυρίστηκε από το BBC για να τιμήσει τα 60 χρόνια του Διαγωνισμού Τραγουδιού της Eurovision. Η συναυλία πραγματοποιήθηκε στις 31 Μαρτίου 2015 στο Eventim Apollo, στο Χάμερσμιθ του Λονδίνου. Εκτελεστικός παραγωγός ήταν ο Guy Freeman, ενώ σκηνοθέτης ο Geoff Posner, και οι δύο από τους οποίους κράτησαν την ίδια θέση που είχαν στη Eurovision 1998. Τη διεύθυνση παραγωγής είχε αναλάβει ο Simon Proctor, ενώ τη μουσική διεύθυνση, ο David Arch. Η πώληση των εισιτηρίων ξεκίνησε στις 6 Φεβρουαρίου 2015.

Ο Graham Norton και η Petra Mede παρουσίασαν το σόου, στο οποίο συμμετείχαν δεκαπέντε τραγούδια από δεκατρείς χώρες. Στην τηλεοπτική μετάδοση, ανάμεσα στο κάθε τραγούδι υπήρχαν βίντεο με αποσπάσματα από παλαιότερους διαγωνισμούς. Κατά τη διάρκεια του σόου, παρουσιάστηκε και η συμμετοχή του Ηνωμένου Βασιλείου στον Διαγωνισμό του 2015, χωρίς όμως, να περιληφθεί στη μετάδοση. Η χορευτική ομάδα *Riverdance* παρουσίασε το interval act που είχε παρουσιάσει και στη Eurovision 1994, ως μέρος των εορτασμών.

Αρκετές χώρες επιβεβαίωσαν ότι θα μεταδώσουν τη συναυλία με καθυστέρηση, σε ημερομηνίες οι οποίες θα ήταν βολικές για κάθε φορέα. Στις χώρες που μετέδωσαν τον διαγωνισμό περιλαμβάνεται και η Αυστραλία, η οποία συμμετείχε για πρώτη φορά στον διαγωνισμό, το 2015. Ο διοργανωτής φορέας, BBC, μετέδωσε το σόου στις 3 Απριλίου 2015, ενώ η ΝΕΡΙΤ στις 16 Μαΐου 2015. Ο ολλανδικός ραδιοτηλεοπτικός φορέας, AVROTROS, ήταν ο πρώτος που ανακοίνωσε πως δεν θα μεταδώσει την συναυλία. Στη συνέχεια, άλλες χώρες έκαναν το ίδιο, συμπεριλαμβανομένου του Λουξεμβούργου, από το οποίο συμμετείχε ένας καλλιτέχνης στη συναυλία.

Τοποθεσία
---------

Το Eventim Apollo στο Λονδίνο
Στις 3 Φεβρουαρίου 2015, ανακοινώθηκε πως η συναυλία θα διεξαχθεί στο Eventim Apollo, στο Hammersmith του Λονδίνου. Η τελευταία φορά που το Λονδίνο ανέλαβε τη διοργάνωση κάποιου διαγωνισμού της Eurovision ήταν στον Διαγωνισμό Χορού Eurovision 2007.

Διοργάνωση
----------

Ο Graham Norton και η Petra Mede, παρουσιαστές του Eurovision's Greatest Hits
Στις 22 Οκτωβρίου 2014, ανακοινώθηκε πως η EBU είχε αναθέσει στο BBC, να οργανώσει ένα επετειακό σόου για τον εορτασμό των εξήντα χρόνων του διαγωνισμού, παρόμοιο με το *Congratulations: 50 Years of the Eurovision Song Contest*, που έγινε το 2005. Λεπτομέρειες σχετικά με το όνομα του σόου δεν είχαν κυκλοφορήσει την ημερομηνία της ανακοίνωσης.

Αργότερα, η EBU εξέδωσε την ακόλουθη δήλωση σχετικά με την επέτειο των εξήντα χρόνων: "Υπάρχουν αρκετές συναρπαστικές προτάσεις από διάφορους φορείς-μέλη σχετικά με τον εορτασμό της επετείου των 60 χρόνων πριν τον διαγωνισμό τον Μάιο, οι οποίες βρίσκονται στα τελευταία στάδια έγκρισής τους. Μια απόφαση θα παρθεί σύντομα, οπότε μείνετε συντονισμένοι!" Ο Edgar Böhm, εκτελεστικό παραγωγός της Eurovision 2015, είπε σε μία συνέντευξη ότι το BBC έχει επιλεχθεί για να διοργανώσει ένα ειδικό επετειακό σόου. Ο Guy Freeman επιλέχθηκε ως εκτελεστικός παραγωγός, ο Simon Proctor, διευθυντής παραγωγής, ο Geoff Posner, σκηνοθέτης, ενώ το σενάριο έγραψαν, ο Edward af Sillén, o Daniel Réhn και η Christine Rose.

Η πώληση των εισιτηρίων ξεκίνησε στις 10:15πμ (GMT), την Παρασκευή 6 Φεβρουαρίου 2015, μέσω της ιστοσελίδας του BBC και της επίσημης ιστοσελίδας του Διαγωνισμού Τραγουδιού Eurovision.

Στις 3 Φεβρουαρίου 2015 ανακοινώθηκε ότι ο Graham Norton και η Petra Mede θα συμπαρουσιάσουν το σόου. Ο Norton έχει, επίσης, παρουσιάσει τον Διαγωνισμό Χορού Eurovision το 2007 και το 2008, με την Claudia Winkleman, ενώ είναι ο τωρινός σχολιαστής της Eurovision για το Ηνωμένο Βασίλειο. Η Mede έχει παρουσιάσει το Melodifestivalen 2009 (ο εθνικός τελικός τηε Σουηδίας), την Eurovision 2013, ενώ συμπαρουσίασε την Eurovision 2016 με τον Μονς Σέλμερλεβ.

Πρόγραμμα
---------

Η συναυλία μαγνητοσκοπήθηκε ζωντανά στις 31 Μαρτίου 2015 στο Eventim Apollo, στο Λονδίνο. Αυτό επέτρεψε στους διάφορους τηλεοπτικούς φορείς να μεταδώσουν την συναυλία σε ημερομηνία και ώρα που θα τους διευκόλυνε. Δεκαπέντε καλλιτέχνες, που εκπροσωπούσαν δεκατρείς χώρες, συμμετείχαν στην επετειακή συναυλία για τα εξήντα χρόνια του διαγωνισμού. Η πρώτη νικήτρια του διαγωνισμού (το 1956), Lys Assia, εμφανίστηκε στο κοινό, ως επίτημη προσκεκλημένη. Κατά τη διάρκεια της μετάδοσης, μικρά βίντεο προβάλλονταν πριν από κάθε συμμετοχή, τα οποία έδειχναν αποσπάσματα από τον εκάστοτε διαγωνισμό, ενώ τελείωναν με τη συμμετοχή του τραγουδιού που θα ακολουθούσε, όταν συμμετείχε στον διαγωνισμό. Βίντεο με αποσπάσματα τραγουδιών που συμμετείχαν καθ'όλη τη διάρκεια του διαγωνισμού, επίσης προβάλλονταν. Αυτά ήταν ως εξής:

1. Teach-In – "Ding-a-dong": Ολλανδία, 1975
2. Olivia Newton-John – "Long Live Love": Ηνωμένο Βασίλειο, 1974
3. Céline Dion – "Ne partez pas sans moi": Ελβετία, 1988
4. Jedward – "Lipstick": Ιρλανδία, 2011
5. ABBA – "Waterloo": Σουηδία, 1974
6. Serebro – "Song #1": Ρωσία, 2007
7. Izhar Cohen & the Alphabeta – "A-Ba-Ni-Bi": Ισραήλ, 1978
8. Kathy Kirby – "I Belong": Ηνωμένο Βασίλειο, 1965
9. Bucks Fizz – "Making Your Mind Up": Ηνωμένο Βασίλειο, 1981
10. Sonia – "Better the Devil You Know": Ηνωμένο Βασίλειο, 1993
11. Imaani – "Where Are You?": Ηνωμένο Βασίλειο, 1998
12. Lynsey de Paul & Mike Moran – "Rock Bottom": Ηνωμένο Βασίλειο, 1977
13. Michael Ball – "One Step Out of Time": Ηνωμένο Βασίλειο, 1992
14. Cliff Richard – "Congratulations": Ηνωμένο Βασίλειο, 1968
15. Sandie Shaw – "Puppet on a String": Ηνωμένο Βασίλειο, 1967
16. Dana – "All Kinds of Everything": Ιρλανδία, 1970

Οι Electro Velvet τραγούδησαν το τραγούδι τους "Still in Love with You" με το οποίο αργότερα θα εκπροσωπούσαν το Ηνωμένο Βασίλειο στη Eurovision 2015. Η εμφάνισή τους δεν μεταδόθηκε, ωστόσο έγινε αποκλειστικά για όσους παρευρίσκονταν στο θέατρο.

### Κατά τη διάρκεια της Συναυλίας

Στις 22 Μαρτίου 2015, επιβεβαιώθηκε πως η μικρή παράσταση κατά τη διάρκεια της συναυλίας, θα ήταν το Riverdance. Αυτή η θεατρική παράσταση, αποτελείται από παραδοσιακή ιρλανδική μουσική και χορό, πρωταγωνιστούν οι Ιρλανδοί πρωταθλητές χορού, Jean Butler και Michael Flatley, ενώ τη μουσική έχει γράψει ο Bill Whelan. Το Riverdance είχε εμφανιστεί στον Διαγωνισμό Τραγουδιού Eurovision 1994.

### Συμμετέχοντες

Δεκαπέντε καλλιτέχνες, από δεκατρείς χώρες συμμετείχαν στην επετειακή συναυλία. Παρόλο, που αρχικά είχε επιβεβαιωθεί από το BBC, πως θα συμμετέχουν δεκατέσσερις καλλιτέχνες, στις 5 Μαρτίου 2015, ανακοινώθηκε πως οι Bobbysocks από τη Νορβηγία θα συμμετέχουν στη συναυλία, αυξάνοντας τον αριθμό των συμμετεχόντων, σε δεκαπέντε. Μικρά βίντεο προβάλλονταν πριν από κάθε συμμετοχή, τα οποία έδειχναν αποσπάσματα από τον εκάστοτε διαγωνισμό, ενώ τελείωναν με τη συμμετοχή του τραγουδιού που θα ακολουθούσε, όταν συμμετείχε στον διαγωνισμό.

| Σειρά | Έτος | Χώρα | Καλλιτέχνης | Τραγούδι | Γλώσσα |
| --- | --- | --- | --- | --- | --- |
| 01 | 2013 |  Δανία | Emmelie de Forest | "Only Teardrops" | Αγγλικά |
| 02 | 1973 |  Λουξεμβούργο | Anne-Marie David | "Tu te reconnaîtras" | Γαλλικά, Αγγλικά |
| 03 | 1984 |  Σουηδία | Herreys | "Diggi-Loo Diggi-Ley" | Αγγλικά, Σουηδικά |
| 04 | 1998 |  Ισραήλ | Dana International | "Diva" | Εβραϊκά |
| 05 | 2000 |  Δανία | Olsen Brothers | "Fly on the Wings of Love" | Αγγλικά |
| 06 | 1976 |  Ηνωμένο Βασίλειο | Brotherhood of Man | "Save Your Kisses for Me" | Αγγλικά |
| 07 | 1968 |  Ισπανία1 | Rosa López | "La, la, la"2 | Ισπανικά |
| 1969 | "Vivo cantando"3 |
| 1973 | "Eres tú"4 |
| 2002 | "Europe's Living a Celebration" | Ισπανικά, Αγγλικά |
| 08 | 1982 |  Γερμανία | Nicole | "Ein bißchen Frieden" | Αγγλικά, Ιταλικά, Γερμανικά |
| 09 | 2006 |  Φινλανδία | Lordi | "Hard Rock Hallelujah" | Αγγλικά |
| 10 | 2001 |  Γαλλία | Natasha St-Pier | "Je n'ai que mon âme" | Γαλλικά, Αγγλικά |
| 11 | 2008 |  Ρωσία1 | Dima Bilan | "Believe" | Αγγλικά |
| 2006 | "Never Let You Go" |
| 12 | 1985 |  Νορβηγία | Bobbysocks! | "La det swinge" | Νορβηγικά, Αγγλικά |
| 13 | 2012 |  Σουηδία | Loreen | "Euphoria" | Αγγλικά |
| 14 | 1980 |  Ιρλανδία1 | Johnny Logan | "What's Another Year" | Αγγλικά |
| 1992 | "Why Me?"5 |
| 1987 | "Hold Me Now" |
| 15 | 2014 |  Αυστρία | Conchita Wurst | "Rise like a Phoenix" | Αγγλικά |

1.**^**  Τα τραγούδια ερμηνεύθηκαν ως ποτ πουρί.
2.**^**  Νικητήριο τραγούδι της Eurovision 1968. Ερμηνεύθηκε από την Massiel.
3.**^**  Ένα από τα νικητήρια τραγούδια της Eurovision 1969 (μαζί με τη Γαλλία, την Ολλανδία, και το Ηνωμένο Βασίλειο). Ερμηνεύθηκε, αρχικά, από την Salomé.
4.**^**  Ερμηνεύθηκε, αρχικά, από τους Mocedades και κατέλαβε τη δεύτερη θέση στη Eurovision 1973.
5.**^**  Το τραγούδι "Why Me?", το οποίο νίκησε στη Eurovision 1992, γράφτηκε από τον Johnny Logan, ενώ ερμηνεύθηκε, αρχικά, από τη Linda Martin.

Παραπομπές
----------

1. 1 2  «Official: London to host Eurovision's 60th Anniversary Event».. Ανακτήθηκε στις 2017-04-22.
2. ↑  «BBC - Press Office - Taking the floor: Eurovision Dance Contest». *www.bbc.co.uk*. Ανακτήθηκε στις 22 Απριλίου 2017.
3. ↑  «Eurovision United Kingdom: BBC will host Eurovision's Greatest Hits Show in March» (στα αγγλικά). *Eurovision News, Polls and Information by esctoday*. 2015-02-03.. Ανακτήθηκε στις 2017-04-22.
4. ↑  «ESC'15: 60th Anniversary Showed To Be BBC Produced». *Eurovoix*. 22 Οκτωβρίου 2014. Ανακτήθηκε στις 22 Απριλίου 2017.
5. ↑  «Eurovision United Kingdom: BBC to produce 60th Anniversary Eurovision show?» (στα αγγλικά). *Eurovision News, Polls and Information by esctoday*. 2014-10-23.. Ανακτήθηκε στις 2017-04-22.
6. ↑  «Eurovision United Kingdom: BBC confirmed as 60th anniversary show host?» (στα αγγλικά). *Eurovision News, Polls and Information by esctoday*. 2015-01-30.. Ανακτήθηκε στις 2017-04-22.
7. ↑  «Eurovision United Kingdom: 4 more Eurovision acts join the party!» (στα αγγλικά). *Eurovision News, Polls and Information by esctoday*. 2015-02-05.. Ανακτήθηκε στις 2017-04-22.
8. ↑  «Petra Mede aktuell för Eurovision-jubileum» (στα sv). *Göteborgs-Posten*. Αρχειοθετήθηκε από το πρωτότυπο στις 2015-12-20.. Ανακτήθηκε στις 2017-04-22.
9. ↑  «2008, Eurovision Dance Contest - BBC One». *BBC*. Ανακτήθηκε στις 22 Απριλίου 2017.
10. ↑  «BBC - Press Office - Eurovision: Norton to replace Wogan». *www.bbc.co.uk*. Ανακτήθηκε στις 22 Απριλίου 2017.
11. ↑  «Petra Mede fick ledas av scenen». *Aftonbladet*.. Ανακτήθηκε στις 2017-04-22.
12. ↑  «Petra Mede to host Eurovision 2013».. Ανακτήθηκε στις 2017-04-22.
13. ↑  «Petra Mede and Måns Zelmerlöw to host in Stockholm!».. Ανακτήθηκε στις 2017-04-22.
14. ↑  «Eurovision Song Contest - Eurovision's Greatest Hits - Ticket FAQ - BBC One». *BBC*. Ανακτήθηκε στις 6 Αυγούστου 2017.
15. 1 2  «Tonight: Recording of Eurovision's Greatest Hits».. Ανακτήθηκε στις 2017-08-06.
16. 1 2 3  «03/04/2015, Eurovision's Greatest Hits - BBC One». *BBC*. Ανακτήθηκε στις 6 Αυγούστου 2017.
17. ↑  «Eurovision United Kingdom: Watch Electro Velvet’s first live performance» (στα αγγλικά). *Eurovision News, Polls and Information by esctoday*. 2015-04-17.. Ανακτήθηκε στις 2017-08-06.
18. ↑  «Eurovision's Greatest Hits: Riverdance To Perform». *Eurovoix*. 22 Μαρτίου 2015. Ανακτήθηκε στις 6 Αυγούστου 2017.
19. ↑  «Eurovision Song Contest and Riverdance». *RTÉ Archives*.. Ανακτήθηκε στις 2017-08-06.
20. ↑  «Eurovision Song Contest Dublin 1994». Ανακτήθηκε στις 6 Αυγούστου 2017.
21. ↑  «ESC's Greatest Hits: Bobbysocks To Perform». *Eurovoix*. 5 Μαρτίου 2015. Ανακτήθηκε στις 6 Αυγούστου 2017.
22. 1 2 3 4  «Eurovision's Greatest Hits - full line-up revealed!». *Eurovision*. 6 Φεβρουαρίου 2015. Ανακτήθηκε στις 6 Αυγούστου 2017.